钦定古今图书集成/理学汇编/字学典/第008卷 > 日知录 > 《千字文》
## 钦定古今图书集成/理学汇编/字学典/第008卷 > 日知录 > 《千字文》

《千字文》，元有二本。《梁书·周兴嗣传》曰：“高祖以三桥旧
宅为灮宅寺，敕兴嗣与陆倕制碑。及成，俱奏高祖，用
兴嗣所制者。自是铜表铭、《栅塘碣》《北伐檄》《次韵》、王羲
之书千字，并使兴嗣为之。”《萧子范传》曰：“子范除大司
马南平王户曹属、从事中郎，使制《千字文》，其辞甚美，
命记室蔡薳注释之。”《旧唐书经籍志》：“《千字文》一卷，萧”
子范撰；又一卷，周兴嗣撰。是兴嗣所次者一千字文，
而子范所制者又一千字文也。

《陈书沈众传》，“是时梁武帝制《千字诗》，众为之注解。” 是又不独兴嗣子范二人矣。

乃《隋书经籍志》云：“《千字文》一卷，梁给事郎周兴嗣撰；
《千字文》一卷，梁国子祭酒萧子云注。”《梁书》本传谓子
范作之，而蔡薳为之注释。今以为子云注。子云乃子
范之弟，则异矣。《宋史。李至传》言：“《千字文》乃梁武帝得
锺繇书破碑千馀字，命周兴嗣次韵而成。”

山堂考索同

本传以为王羲之，而此又以为锺繇，则又异矣。《隋书》
《旧唐书志》又有《演千字文》五卷，不著何人作。

《隋书文苑传》：“秦王俊令潘徽为《万字文》。”

《淳化帖》有汉章帝书百馀字，皆周兴嗣《千字文》中语。
《东观馀论》曰：“此书非章帝，然亦前代人作，但录书者
集成千字中语耳。”欧阳公疑以为汉时学书者多为
此语，而后村刘氏遂谓《千字文》非梁人作，误矣。黄鲁
直跋《章草千字文》曰：“章草言可以通章奏耳，非章帝
书也。”

v。